text: सीओए ने इस मामले पर आईपीएल के चीफ ऑपरेटिंग ऑफिसर हेमंग अमीन से सलाह ली कि क्या ऐसा फैसला लिया जा सकता है? अमीन ने सुझाव दिया कि ऐसे किसी कदम से काफी पहले ही फ्रेंचाइजियों को इस बारे में जानकारी देनी होगी। माना जा रहा है कि अगर कोहली के सुझाव को मान लिया जाता है तो सबसे ज्यादा असर मुंबई इंडियंस पर पड़ेगा। उन्हें बुमराह और हार्दिक पंड्या जैसे महत्वपूर्ण गेंदबाजों को गंवाना पड़ेगा, जो टीम इंडिया का हिस्सा हैं।